钦定古今图书集成/方舆汇编/职方典/第1507卷 > 蒙化府学校考 通志
## 钦定古今图书集成/方舆汇编/职方典/第1507卷 > 蒙化府学校考 通志

蒙化府儒学　在府治东南。明洪武中建。旧为州学，景泰间，改为府。旧制卑隘。天顺间，教授吴宪、土知府左琳、土舍左晏并武职等官市地增建。成化间，土府左瑛、训导贺游、杨遇兴重修。十六年，通判姜永赐、经历何孟濬建堂甃池。土舍左𫐐、义官张聪建阁易门，置田铸器。弘治间，侍御金献民、嘉靖间，兵备姜龙相继增修。正德间，土知府左祯更加修葺，增所未备。万历间，通判薛希周凿泮池。二十八年，兵备道杨秉越、同知朱梦麟重修。万历四十七年庙灾，同知许尚请于巡按御史潘濬，即旧址重建。岁久倾颓，经籍、祭器、雅乐无存。

皇清顺治十六年，教授李启华重建“启圣宫。”康熙二

十二年奉

旨郡邑重修。同知金标捐修殿庑，建“乡贤、名宦”二祠。

土知府左世瑞建“《成贤》养士坊。”

《明志》书院　在城外西北隅。明弘治间，署印同知吴光改浮屠创建，规制弘雅，名“崇正书院。” 后渐倾圮。嘉靖中，通判吴绍周、土知府左柱石协力重修。殿阁、斋廊、祠舍、亭池无不完美，改为《明志》。义官张聪捐千金置田若干以赡师生。今渐废没。

育才书院　，在南门内。旧系乡绅宣廷式宅，今兵燹拆毁。康熙八年，同知张善化捐金置买，建立书院，以为蒙士修习之所，绅士协助。今同知陈文成立义学于内，议置田以赡生童。

府义学　有二：一在府城南门内育德书院，一在北门内育英社学。康熙二十六年，掌印同知陈文成捐俸延师训课。

育英社学　在北门外，士民同建，金逢泰增修。旧社学　有五：一在东正街，一在南正街，一在西正街，一在北正街，一在后所街。按《府志》，以上俱废。

学田　一田九亩，坐落东门外山川坛后，租谷七石，折征银四两零二釐。

一、田一亩三分，坐落南门外采花村，租谷一石，折征银五钱七分六釐。

一、田九亩一分，坐落南门外瓦窑村，租谷七石，折征银四两零二釐。

一、田三亩，坐落南门外瓦窑村，租谷三石，折征银一两六钱四分。

一、田三亩九分，坐落南城外，租谷三石，折征银一两六钱四分八釐。

一、田三亩九分，坐落南城外，租谷三石，折征银一两六钱七分一厘。

一、田五亩二分，坐落城西莲花村，租谷四石，折征银二两三钱。

一、田二亩六分，坐落西纸房河边，租谷二石，折征银一两一钱五分二釐。

一、田二亩六分，坐落西纸房河边，租谷二石，折征银一两一钱五分二釐。

一、田五亩二分，坐落西门外，租谷四石，折征银二两三钱四釐。

一、田五亩二分，坐落西门外，租谷四石，折征银二两三钱四釐。

一、田五亩五分，坐落西门外，租谷四石，折征银二两三钱四釐。

一、田二亩六分，坐落西纸房河边，今水冲无埂，代赔银一两一钱五分二釐。

以上共田一十三段，俱系明成化年间义官张聪送入，年共收租四十四石，折征额银二十六两六钱六分五釐，起解布政司。

一田坐落三旗厂，大小十四坵，纳租谷一石。一田坐落三旗厂，大小十坵，纳租谷一石。一田坐落三旗厂，大小二十坵，纳租谷一石。以上共田三段，俱郡人王冨送入，年纳秋粮三斗五升四合六勺，共收租谷三石。

一田坐落东莲花村大小五坵，纳租谷二石。一田坐落东莲花村大小四坵，纳租谷八斗。一田坐落东莲花村大小十六坵，纳租谷三石二斗。

以上田三段，系郡人马应魁送入，年纳秋粮八斗三升六合，共收租谷六石。

一、田坐落阴阳堡村下大小三坵，纳租谷五斗。一、田坐落阴阳堡小村脚下，大小二坵，纳租谷六斗。

一、田坐落新村门首，大小十四坵，纳租谷一石二斗、麦租五斗。

一田坐落新村下，大小二坵，纳租谷一石。一田坐落新村门首，大小十四坵，纳租谷四斗。一田坐落新村后，大小十八坵，纳租谷八斗。以上田六段，系僧普智送入，年纳秋粮三斗二升五合七勺。夏税三斗一升六合五勺，共收租谷四石五斗，麦租五斗。

一、田坐落旗盘山，大小二十坵，纳租谷二石。以上田一段，系郡人杨高科送入，年纳秋粮一斗二升八合七勺，收租谷二石。

一、田坐落铺边河，大小十三坵，纳租谷一石八斗。

以上田一段，年纳秋粮二斗五升三合六勺，收租谷一石八斗。

一、田坐落西河边，大小八坵，纳租谷八斗。以上田一段，年该夏税三斗三升五合，收租谷八斗。

一、田坐落大坟地大小十一坵，收租谷三斗。以上田一段，年该秋粮七升八合一勺九抄二撮，自纳，止收租谷三斗。

一、田坐落大路村上，大小八坵，租谷一石二斗。以上田一段，系郡绅朱鸣时送入，年该秋粮三斗八升六勺四抄自纳，止收租谷一石二斗。一田坐落菜秧河，大小十三坵，租谷二石。以上田一段，年该秋粮二斗自纳，止收租谷二石。

一、田坐落西门外，大小四坵，纳租谷一石六斗。以上田一段，系署印刘祚沛送入，年该秋粮一斗九升，收租谷一石六斗。

一、田坐落五道河石嘴村，大小十四坵，纳租谷一石。

以上田一段，系郡人刘应祚送入，年该秋粮三升，收租谷一石。

一、田三十亩，坐落竹子厂下团山上，纳租谷八石六斗。康熙三十五年，同知蒋旭发入。因系新垦，尚未科粮，年收租谷八石六斗。

一、田十二亩，坐落天耳山，大小十五坵。康熙三十七年，同知蒋旭发入。系新垦《未科粮》。

以上共旧田二十段，新发入田四十二亩，共完秋粮一石八斗九升八合六勺一抄；夏税三斗一升六合。其所收租谷，永为学宫香火月课之费。

义学田　一田，坐落黄栗嘴下河坎上，大小九坵，纳租谷五石三斗。

一、田坐落三古盘下洗马塘，大小五坵，纳租谷四石。

以上田二段，康熙二十九年，同知陈文成发入义学，该完秋粮三斗七升六合五抄，年收租谷九石三斗，为生徒永久课读之费。